India Asuya Kawn Miwa Mungdan Hte Lamu Ga Jarit Manghkang Byin Nga Ai Shara Kaw Na Hpyen N-gun Dawm Kau Na Matu Myit Hkrum
Miwa hte India Mungdan lapran lamu ga jarit manghkang byin nga ai “Dohklam” bum layang kaw na India hpyen n-gun hte laknak dawm kau na matu August (28) ya shani myit hkrum lam lu sai re nga nna Miwa Asuya tsun ai hpe Agency shiga hta tang madun da ma ai.
India, Miwa, Bhutan mungdan jarit (3) matut ai Dohklam shing nrai Miwa hku Tong Lang ngu ai shara kaw June (16) ya shani Miwa Asuya kawn modo lam htu jat nga ai aten India Ausya hpyen hpung ni sa hkum pat kau ai majaw dai shara kaw shata (2) daram hpyen maja hkat ai manghkang byin lai wa sai re.
India Asuya kawn lamu ga manghkang byin ai shara kaw na hpyen n-gun hte laknak yawng dawm kau na hte dai manghkang byin ai shara gaw Miwa Mungdan a lamu ga gaiwang re ngu ai hpe myit hkrum da sai lam Miwa Asuya tsun da ai hpe shi sawk ni tang madun da ai.
kac_Latn kac_Latn kac_Latn kac_Latn